Пейо Яворов
Честит е

chitanka.info

Честит, честит е който може

Глава спокойно да обърне

И път изходен да обзърне,

Кокоши път, — честит е, Боже!

Честит, честит е който може

Да кърши майстрски гръбнака —

И лъч му светли в жизнемрака,

Метален лъч, — честит е, Боже!

Ала блажен е, който може

„Честити“ нивга да не среща —

И реч не слуша, реч воняща,

Пфю, мръсна реч! — прости ме, Боже…

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.